Foto: FAH, 123rf



U OBITELJSKOJ kući u mjestu Tomažići u Istri došlo je do požara u kojemu je poginula starija ženska osoba, priopćeno je iz istarske policije. Dojavu o požaru u policiji su zaprimili oko 10:40 sati.



Na mjesto događaja upućeni su policajci i hitna medicinska pomoć budući da je u sobi gdje je izbio požar pronađena 80-godišnja žena. Iako inače nije živjela sama, u trenucima izbijanja požara bila je sama u kući.



"Na mjestu događaja obavljen je očevid kojem je prisustvovala i inspektorica zaštite od požara. Utvrđeno je da je uzrok požara tehnički kvar na uređaju za sušenje kose - haubi. Uslijed pregrijavanja došlo je do prenošenja temperature na zapaljive materijale, kosu 80-godišnjakinje, a potom i njezinu glavu. Od zadobivenih opeklina je preminula na mjestu događaja. Uz to, nagorjeli su dijelovi namještaja i drveni parket u toj sobi", priopćeno je iz istarske policije.



Tijelo nesretne 80-godišnjakinje je prevezeno na patologiju Opće bolnice u Puli gdje će biti obavljena obdukcija.



Tekst se nastavlja ispod oglasa